Литератът, който сам си схващаше метафорите :: Един отговор за моя приятел boristodorov56
31.10.2009 10:45 - Един отговор за моя приятел boristodorov56
Последна промяна: 31.10.2009 10:50
Както винаги започнах спор, но този път завърших с пост!
Ако имахте възможност,
да се върнете назад във времето и изберете 1820 г.(примерно) и попитате хората за Наполеон, щяхте да останете с впечатлението, че се говори за някакъв Антихрист. Постепено, френската историография, започва да изчиства името му, за да се достигне до този доста положителен образ, който има сега, 200 години по-късно.
Възможно е да се сблъскваме със същия феномен и по отношение на Сталин.
Естествено, всеки човек застанал начело на Държава се превръща в психопат (Луи Благочестиви и Марк Аврелий са просто изключенията, които потвърждават правилото). Все пак, в желанието си да го отрицаете напълно, не бива да достигате до крайност (защото ще приличате на пълните му почитатели, но с обратен знак)
Хитлер, Сталин, Наполеон или бивишия главен прокурор Филчев, не са злото в плът. Приемете ли това вие ги оправдавате, защото няма вина този, в когото Злото само е избрало да се въплъти! Те просто са обикновени хора (да, точно като мен и теб, Борисе) които, в слабостта си, не са преценили правилно собственото си място в историята.
Съжалявайте ги, защото вероятно сега много ги е срам от това, което са говорили и правили. Като ги погледнете, радвайте се, че сте част от безличната тълпа, която стои отстрани и ги гледа. Защото, когато някой направи големия гаф, хората си плюят в пазвата и си казват "Добре, че не се случи на мен!" И като се замислят разбират, че е имало всички предпоставки те да са на мястото на големия сгафил, но и този път късмета им е проработил. И все пак изпитвайте жалост, а не злост към този който най-много се е объркал, защото това ще ви направи лчности сред безличната тълпа (никога не трябва да забравяме, кой бе осъден от нея!)
А колкото до изчистването на имена, нормално е Държавата да прави това. В крайна сметка именно симбиозата Държава + лаб объркан човек създава злото Сталин, Хитлер, Наполеон или бившия главен прокурор Филчев.
Тагове: моя, отговор,
Първата конституция
Прочетен: 568448